club47031643
КУДАЙДЫН БИЧИМЕЛДЕРИ(НЕБЕСНЫЕ ДИКТОВКИ)Боодо дегени будда.
Мош агажы шууулаган 
Агару бўткен Алтай јерим 
Чагана јуулугы тамчылап 
Неге ыйлайт мош агажым 
Алтай јердин байын бызып 
Боодо јан келип јат 
Кондўре алтап кирип јат 
Боодо јан Алтайга кирзе 
Јемирилип калар јебрен Алтай 
Албатынын озоги солунып 
Очўп калар озогинде оды 
Алтай јердин курчуузы чечилип 
Кўн тескеери айлана берер 
Тирў Кудайыс Ак Быркан 
Айланып кожо јўре берер 
Ўрўстеген јерис кайран Алтай 
Тын јок туруп калар 
Тамырда каныс буулып 
Токтоп калар озўмис 
Алкыш созис калай угулар 
Алтайга јетпей тайкыла берер 
Тыны чыккан куу јаланда 
Куудан олонди салкын сабар 
Тќр бажында ширдекте 
Боодонын сўри јалтырап турар 
очўп калган оттын јанында 
Алтай кижи араай отурар 
Ачык эжикти салкын сабап 
Очокто кўлди учурта берер 
Кудайы јок алтай кижи 
Куру кейди кармай тудар 
Тыны ўзўлип Јер Энеге 
Конкоро барып јыгылар 
Колында ууштаган кара тобырак 
Сабар ортозынан сызылып тогўлер 
Олўп калган алтай кижи 
Бурулбас јўрўмге атана берер 
Баш болзын Алтай Кудайым 
Баш болзын Ак Јаным 
06.08.2015 Н.Табаева